ΑΠΟΦΑΣΕΙΣ
Αριθμ. 4720
Τροποποίηση της υπ’ αρ. 12360/12-7-2017 κοινής απόφασης των Υπουργών Παιδείας, Έρευνας
και Θρησκευμάτων και Τουρισμού «Τροποποίηση Κανονισμού Λειτουργίας, των Σχολών Ξενα-
γών του Υπουργείου Τουρισμού» (Β’ 2532).
ΟΙ ΥΠΟΥΡΓΟΙ
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΤΟΥΡΙΣΜΟΥ
Έχοντας υπόψη:
1. Την περ. ε) της παρ. 6 του άρθρου 11 του ν. 2837/2000
«Ρύθμιση θεμάτων Ανταγωνισμού, Ρυθμιστικής Αρχής
Ενέργειας, Τουρισμού και άλλες διατάξεις» (Α’  178).
2. Το άρθρο 70 του ν. 4443/2016 «Ενσωμάτωση της
Οδηγίας 2000/43/ΕΚ περί εφαρμογής της αρχής της ίσης
μεταχείρισης Σύσταση Εθνικού Μηχανισμού Διερεύνησης
Περιστατικών Αυθαιρεσίας στα σώματα ασφαλείας και
τους υπαλλήλους των καταστημάτων κράτησης και άλλες
διατάξεις» (Α’  232).
3. Το άρθρο 36 του ν. 3105/2003 «Τουριστική Εκπαίδευση και κατάρτιση, ρυθμίσεις για τον τουρισμό και άλλες
διατάξεις» (Α’  29).
4. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών διοικητικών και αυτοδιοικητικών οργάνων στο δια-
δίκτυο Πρόγραμμα Διαύγεια και άλλες διατάξεις» (Α’  112).
5. Τον ν. 710/1977 «Περί Ξεναγών» (Α’  283).
6. Το π.δ. 127/2017 «Οργανισμός Υπουργείου Τουρισμού» (Α’  157).
7. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυ-
πουργών» (Α’ 121).
8. Την υπ’ αρ. 281/11-1-2021 κοινή απόφαση του Πρωθυπουργού και του Υπουργού Τουρισμού «Ανάθεση αρ-
μοδιοτήτων στην Υφυπουργό Τουρισμού, Σοφία Ζαχαράκη» (Β’ 35).
9. Την υπ’ αρ. 12360/12-7-2017 κοινή απόφαση των
Υπουργών Παιδείας, Έρευνας και Θρησκευμάτων και
Τουρισμού «Τροποποίηση Κανονισμού Λειτουργίας των
Σχολών Ξεναγών του Υπουργείου Τουρισμού».
10. Την ανάγκη επικαιροποίησης του τρέχοντος Κανονισμού Λειτουργίας των Σχολών Ξεναγών.
11. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αντιθέτως από την εφαρμογή της και
ειδικότερα από την πρόβλεψη μείωσης των εκπαιδευτικών εκδρομών θα προκύψει εξοικονόμηση πόρων, βάσει
της υπ’ αρ. 4421/04.03.2022 εισήγησης της Προϊσταμένης της Γενικής Διεύθυνσης Οικονομικών και Διοικητικών
Υπηρεσιών του Υπουργείου Τουρισμού, σύμφωνα με
τις διατάξεις του άρθρου 24 του ν. 4270/2014 (Α’ 143),
αποφασίζουμε:
Τροποποιούμε την υπ’ 12360/12-7-2017 κοινή απόφαση
των Υπουργών Παιδείας, Έρευνας και Θρησκευμάτων και
Τουρισμού «Τροποποίηση Κανονισμού Λειτουργίας των
Σχολών Ξεναγών του Υπουργείου Τουρισμού» ως εξής:
1. Μετά το άρθρο 9 προστίθεται άρθρο 9Α ως εξής:
«Άρθρο 9Α
Μετεγγραφές
1. Μετεγγραφές σπουδαστών/τριών από μια Σχολή
Ξεναγών σε άλλη είναι δυνατές για σοβαρούς λόγους
υγείας ή για λόγους οικονομικούς αποκλειστικά και μόνο
μετά την ολοκλήρωση του πρώτου έτους σπουδών. Κατ’
εξαίρεση σε σοβαρές περιπτώσεις λόγων υγείας που συνέτρεξαν μετά την εισαγωγή στη σχολή, μπορούν να γί-
νουν οποτεδήποτε μετεγγραφές με ανάλογη τήρηση των
διατάξεων του παρόντος. Ο αριθμός των μετεγγραφομένων δεν μπορεί να υπερβαίνει το 10% (δέκα τοις εκατό)
του αριθμού των σπουδαστών/τριών, που φοιτούν στην
Σχολή στην οποία πρόκειται να μετεγγραφούν. Δυνατές
είναι επίσης, πριν την έναρξη της διετούς εκπαιδευτικής
περιόδου, οι αμοιβαίες μεταξύ Σχολών Ξεναγών μετεγγραφές χωρίς την επίκληση οικονομικών ή σοβαρών
λόγων υγείας και χωρίς να υπόκεινται στον περιορισμό
του προηγούμενου εδαφίου.
2. Οι λόγοι υγείας της προηγούμενης παραγράφου λογίζονται ως σοβαροί όταν πιστοποιούνται από δημόσιο
νοσοκομείο και συναρτώνται με την αδυναμία φυσικής
παρουσίας του/της σπουδαστή/τριας και παρακολούθησης μαθημάτων σε εκπαιδευτήριο συγκεκριμένης
Σχολής Ξεναγών. Για την τεκμηρίωση της αίτησης μετεγγραφής για οικονομικούς λόγους, ως δικαιολογητικά
υποβάλλονται ενδεικτικά: α) Πιστοποιητικό οικογενειακής κατάστασης, β) Τελευταίο Εκκαθαριστικό σημείωμα
φόρου εισοδήματος ή οποιοδήποτε άλλο έγγραφο ή
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Μαρτίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 1534
GEORGIOS TSIPIS
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1534/31.03.2022
βεβαίωση δημόσιας αρχής, εάν δεν υποβάλλεται φορολογική δήλωση, για το ετήσιο εισόδημα του ενδιαφερόμε-
νου και της οικογενείας του, γ) Έγγραφο δημόσιας αρχής ή
λογαριασμοί οργανισμών κοινής ωφέλειας από τα οποία να
προκύπτει ο τόπος μόνιμης κατοικίας του ενδιαφερόμενου.
3. Εάν, προς τον σκοπό μετεγγραφής, προβάλλονται
σοβαροί λόγοι από αριθμό σπουδαστών/τριών που
υπερβαίνει το περιοριστικό ποσοστό της προηγούμενης παραγράφου (10%), συνεκτιμώνται τα κριτήρια της
παρ. 2 και η βαρύτητα τους, ενώ, με ειδικά αιτιολογημένη
απόφαση του αποφασίζοντος οργάνου δύνανται για σοβαρούς λόγους υγείας να γίνονται δεκτές καθ’ υπέρβαση
εφόσον εξασφαλίζεται η ομαλή λειτουργία της Σχολής.
4. Το αίτημα μαζί με τα απαραίτητα σχετικά υποστηρικτικά δικαιολογητικά υποβάλλεται από τον/την σπου-
δαστή/τρια στην Σχολή Ξεναγών στην οποία φοιτά κατά
τη λήξη του εκπαιδευτικού έτους και πάντως πριν την
έναρξη του επόμενου.
5. Οι μετεγγραφές πραγματοποιούνται με απόφαση του
αρμόδιου οργάνου του Υπουργείου Τουρισμού, αφού ληφθούν υπ’ όψη η εισήγηση του/της Προϊσταμένου/ης της
Σχολής Ξεναγών προέλευσης καθώς και η εισήγηση του/
της Προϊστάμενου/ης της Σχολής Ξεναγών υποδοχής. Στις
περιπτώσεις, που η απόφαση μετεγγραφής δεν έχει εκδοθεί μέχρι την ημερομηνία έναρξης του νέου εκπαιδευτικού
έτους, ο/η σπουδαστής/τρια συνεχίζει την φοίτηση του/
της στη Σχολή Ξεναγών στην οποία έχει εγγραφεί. Όταν
η μετεγγραφή ολοκληρωθεί, ο/η Προϊστάμενος/μένη της
Σχολής Ξεναγών προέλευσης αποστέλλει στη Σχολή Ξεναγών υποδοχής το φάκελο του σπουδαστή/τριας μέχρι
την ημερομηνία αποχώρησής του/της.».
2. Το πρώτο εδάφιο της παρ. 2 του μέρους Β του άρθρου 10 αντικαθίσταται ως εξής:
«Οι ημέρες εκπαιδευτικών εκδρομών που πραγματοποιεί κάθε Σχολή καθ’ όλη τη διάρκεια του εκπαιδευτικού
προγράμματος ανέρχονται σε τριανταπέντε (35).».
3. Στο τέλος της περ. Β της παρ. 6 του άρθρου 10 προστίθεται εδάφιο ως εξής:
«Την εκπαιδευτική εκδρομή δύναται να συνοδεύει
επιπλέον του εκπαιδευτικού προσωπικού μέχρι ένας
διοικητικός υπάλληλος της Σχολής ξεναγών ή υπάλληλος της Κ.Υ. του Υπουργείου Τουρισμού και προκειμένου
να συνδράμει με όποιον τρόπο απαιτηθεί στην ορθή
εκτέλεση και ολοκλήρωση της εκδρομής.».
4. Η παρ. 7 του κεφαλαίου Ε «Προφορικές Διπλωματικές Εξετάσεις» του άρθρου 10 αντικαθίσταται ως εξής:
«7. Σπουδαστής/ρια, που αποτυγχάνει στις προφορικές διπλωματικές εξετάσεις, δύναται να συμμετέχει σε
επαναληπτικές προφορικές διπλωματικές εξετάσεις, οι
οποίες διοργανώνονται με ευθύνη του Προϊσταμένου
της οικείας Σχολής και απέχουν το λιγότερο ένα (1) μήνα
από τις αρχικές προφορικές διπλωματικές εξετάσεις. Σε
περίπτωση νέας αποτυχίας, ο/η σπουδαστής/ρια δύναται να εξεταστεί στην αμέσως επομένη διενέργεια
προφορικών διπλωματικών εξετάσεων. Σε περίπτωση
αποτυχίας, ο/η σπουδαστής/ρια διατηρεί το δικαίωμα
επανεγγραφής του/της στο β’ έτος στην ίδια Σχολή, κατά
την αμέσως επόμενη και μόνο εκπαιδευτική περίοδο.».
5. Η παρ. 4 του άρθρου 13 τροποποιείται ως εξής:
«Σπουδαστής που υπερβαίνει τα καθορισμένα όρια
απουσιών στα μαθήματα (θεωρητική διδασκαλία και διδασκαλία κατά τις επισκέψεις σε μουσεία και αρχαιολογικούς
χώρους της έδρας της Σχολής) απορρίπτεται, διατηρεί
όμως το δικαίωμα επανεγγραφής του στο ίδιο έτος (Α’ ή
Β’), μόνο για μία φορά, κατοχυρώνοντας τα μαθήματα στα
οποία είχε εξεταστεί και επιτύχει, με απόφαση του αρμοδίου οργάνου του Υπουργείου Τουρισμού, κατόπιν τεκμηρι-
ωμένης εισήγησης του Προϊσταμένου της οικείας Σχολής.
Σπουδαστής που υπερβαίνει τα καθορισμένα όρια απουσιών στις εκπαιδευτικές εκδρομές απορρίπτεται, διατηρεί
όμως το δικαίωμα συμμετοχής στις εκπαιδευτικές εκδρομές της αμέσως επόμενης ή μεθεπόμενης εκπαιδευτικής
περιόδου, μόνο για μία φορά, με απόφαση του αρμοδίου
οργάνου του Υπουργείου Τουρισμού, κατόπιν τεκμηριωμένης εισήγησης του Προϊσταμένου της Σχολής.».
6. Στο τέλος του άρθρου 14 προστίθεται παρ. ε) ως
εξής:
«ε) Στην τήρηση των κανόνων και των οδηγιών που
εφαρμόζονται υπό την επίβλεψη των συνοδών εκπαιδευτικών και διοικητικών υπαλλήλων κατά την πραγμα-
τοποίηση των εκπαιδευτικών εκδρομών».
7. Το άρθρο 15 αντικαθίσταται ως εξής:
«Παράβαση εκ μέρους σπουδαστή της Σχολής οποιασδήποτε υποχρέωσης του που απορρέει από τον παρόντα
Κανονισμό, επιφέρει ανάλογα με τη βαρύτητα αυτής:
α) έγγραφη επίπληξη από τον Προϊστάμενο της Σχολής, έπειτα από σχετική εισήγηση του διδακτικού ή/και
του διοικητικού προσωπικού,
β) πειθαρχική ποινή προσωρινής αποβολής του έως δύο
(2) ημερών από τα μαθήματα της Σχολής με απόφαση του
Προϊσταμένου της Σχολής έπειτα από σχετική εισήγηση
του διδακτικού ή/και του διοικητικού προσωπικού,
γ) πειθαρχική ποινή οριστικής αποβολής του από τη
Σχολή με απόφαση του αρμόδιου οργάνου του Υπουργείου Τουρισμού ύστερα από σχετική εισήγηση του Προ-
ϊσταμένου της Σχολής.
Οι ποινές των περ. α) και β) δύνανται να επιβάλλονται
και από το αρμόδιο όργανο του Υπουργείου Τουρισμού
μετά από εισήγηση του Προϊσταμένου της Σχολής.
Οι ανωτέρω ποινές επιβάλλονται αφού προηγουμένως
κληθεί σε παροχή εξηγήσεων ο/η σπουδαστής/τρια. Την
οριστική αποβολή σπουδαστή/ριας συνεπάγεται και η καθ’
υποτροπή τέλεση των παραβάσεων των περ. α) και β).»
8. Στο τέλος της παρ. 3 του άρθρου 18 προστίθεται
παρ. η) ως εξής:
«η) Να συνεργάζονται με τους συνοδούς διοικητικούς
υπαλλήλους για τον συντονισμό και την άρτια υλοποίηση
του προγράμματος κάθε εκπαιδευτικής εκδρομής».
Η απόφαση αυτή ισχύει από τη δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 10 Μαρτίου 2022
Οι Υπουργοί
Παιδείας και
Θρησκευμάτων
Υφυπουργός Τουρισμού
ΝΙΚΗ ΚΕΡΑΜΕΩΣ
ΣΟΦΙΑ ΖΑΧΑΡΑΚΗ

[Source: 20220201534.pdf | Tokens: 8639]